**ELŐTERJESZTÉS**

**Szombathely Megyei Jogú Város Közgyűlésének 2020. január 30-i ülésére**

**Javaslat alapdokumentumok módosítására**

**I.**

Tájékoztatom a Tisztelt Közgyűlést, hogy szükségessé vált a Szombathelyi Egyesített Bölcsődei Intézmény alapító okiratának módosítása az alábbi indokok miatt:

* A Babóca Mini Bölcsőde áthelyezésre került a Hadnagy u. 2/b. alá a Kuckó Bölcsődében. Ennek következtében az Alapító Okirat 1.2.2. pontjában szereplő Babóca Mini Bölcsőde telephely címe megváltozik.
* A költségvetési szerv alaptevékenysége alatt a 4. alpontban a bölcsődei nyári tábor elnevezés, bölcsődei nyári testvértáborra változik.
* 2019. szeptember 1. napjától Ramocsa Községgel kötött megállapodás értelmében 1 fő ramocsai kisgyermek ellátását végzi a Szombathelyi Egyesített Bölcsődei Intézmény. Ezért szükségessé vált az alapító okirat 4.5. pontjának - A költségvetési szerv illetékessége, működési területe - Ramocsa településsel történő kiegészítése.

**II.**

A Pálos Károly Szociális Szolgáltató Központ és Gyermekjóléti Szolgálat Alapító Okiratának módosítását az indokolja, hogy a VI. számú Szakmai Egység áthelyezésre került a Szombathely, Jászai M. u. 4. szám alá. Ennek következtében az Alapító Okirat 1.2.2. pontjában szereplő VI. számú Szakmai Egység telephely címe megváltozik, a többi telephely pedig értelemszerűen átszámozódik.

A Szombathelyi Egyesített Bölcsődei Intézmény módosító okirata (1.számú) és a módosításokkal egységes szerkezetbe foglalt alapító okirata (2.számú), a Pálos Károly Szociális Szolgáltató Központ és Gyermekjóléti Szolgálat módosító okirata (3.számú) és a módosításokkal egységes szerkezetbe foglalt alapító okirata (4.számú) az előterjesztés mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2020. január „ ”**

**/: Dr. Nemény András :/**

**HATÁROZATI JAVASLAT**

**……../2020. (I.30.) Kgy. számú határozat**

**I.**

1. Szombathely Megyei Jogú Város Közgyűlése az államháztartásról szóló 2011. évi CXCV. törvény 8/A. §- a alapján a Szombathelyi Egyesített Bölcsődei Intézmény Módosító Okiratát az előterjesztés 1. számú melléklete, a módosításokkal egybeszerkesztett Alapító Okiratát az előterjesztés 2. számú melléklete szerinti tartalommal jóváhagyja.
2. A Közgyűlés felhatalmazza a polgármestert a módosító okirat aláírására.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Dr. Bencsics Enikő,a Szociális és Intézményi Iroda vezetője,

Sebestyén Bianka, a Szombathelyi Egyesített Bölcsődei Intézmény vezetője)

**Határidő:** azonnal (az 1. pont vonatkozásában)

 2020. február 20. (a 2. pont vonatkozásában)

**II.**

1. Szombathely Megyei Jogú Város Közgyűlése az államháztartásról szóló 2011. évi CXCV. törvény 8/A. §- a alapján a Pálos Károly Szociális Szolgáltató Központ és Gyermekjóléti Szolgálat Módosító Okiratát az előterjesztés 3. számú melléklete, a módosításokkal egybeszerkesztett Alapító Okiratát az előterjesztés 4. számú melléklete szerinti tartalommal jóváhagyja.
2. A Közgyűlés felhatalmazza a polgármestert a módosító okirat aláírására.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Dr. Bencsics Enikő,a Szociális és Intézményi Iroda vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat igazgatója)

**Határidő:** azonnal (az 1. pont vonatkozásában)

 2020. február 20. (a 2. pont vonatkozásában)